Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: felhatalmazás alapján megszületett és 1998. január 1. napján hatályba lépett az építésügyi hatósági kötelezési eljárásról szóló 40/1997. (XII. 21.) KTM rendelet.
Paragraph Index: 1419

felhatalmazás alapján megszületett és 1998. január 1. napján hatályba lépett az építésügyi hatósági kötelezési eljárásról szóló 40/1997. (XII. 21.) KTM rendelet. E jogszabály záró rendelkezései között szerepel az az előírás, hogy az új szabályokat a korábban jogerős és végrehajtható építésügyi hatósági határozattal elrendelt, de nem teljesített kötelezettségek végrehajtása során is alkalmazni kell. A rendelet az Épt. 52. §-ában foglaltakra hivatkozva határozza meg az építésügyi hatóság fogalmát. A törvény rögzíti, hogy kiemelt építési hatósági ügyben „első fokon — kormányrendeletben meghatározott illetékességi területtel — a városi (fővárosi, kerületi) önkormányzat jegyzője jár el”, egyidejűleg a kiemelt ügyek körébe sorolja a bontási engedélyezési eljárást és a kötelezési ügyeket is. A bontás engedélyezése, illetve az erre vonatkozó hatósági kötelezés tehát 1998. január 1-jétől — hiszen Zámoly község kiemelt építési hatósági ügyéről van szó — az első fokú hatáskörrel rendelkező Székesfehérvár város jegyzőjének illetékességi körébe tartozik. A Zámoly Belmajorban lévő ingatlanokkal kapcsolatban a polgármester elmondta, hogy azokat a pillanatnyilag még jó állapotban lévő épületeket, amelyek magántulajdonban állnak, az önkormányzat meg kívánja vásárolni annak érdekében, hogy a terület ipari célra történő hasznosítása lehetővé váljék. Ezzel kapcsolatban le kell szögezni, hogy a különböző sajtószerveknek a polgármester következetesen úgy nyilatkozott, hogy: „ez a terület gyakorlatilag belterület ugyan, de lakásépítésre nem alkalmas, máskülönben ezt a területet nem óhajtjuk lakóterületté minősíteni”. Az ombudsmani vizsgálat során feltárt tények, illetve a polgármester nyilvánosan tett nyilatkozatai nem fedik egymást, sőt az iparterület kialakítására vonatkozó — nem önkormányzati testületi ülésen megfogalmazott — de a polgármester által többször is kinyilvánított szándék ellentétes tartalmú a — 2/1988. (XII. 19.) számú helyi jogszabállyal elfogadott, még jelenleg is hatályos — általános rendezési tervben (ÁRT) foglaltakkal is.36 A Belmajor területe ugyanis a vizsgálat tárgyává tett általános rendezési terv szabályozási tervlapja szerint az L-III-O-K. övezetbe került besorolásba. Ez az övezeti besorolás a rendezési terv jóváhagyásakor hatályos Országos Építésügyi Szabályzat közzétételéről szóló 2/1986. (II. 27.) ÉVM rendelet, valamint a jelenleg hatályban lévő, Épt. 35 A rendelkezésünkre bocsátott két fénykép „fénymásolata” az ügy iratai között tekinthető meg. 36 Csak lábjegyzetben jegyezzük meg, hogy az ÁRT a részét képező szabályozási előírásokkal, tervlapokkal együtt, „komplett” formájában a Polgármesteri Hivatalban nem lelhető fel, kiegészítő — és az ügy feltárásához szükséges — információk beszerzése érdekében elkerülhetetlen volt a Fejér Megyei Közigazgatási Hivatal, illetve a területi főépítész irodájának a megkeresése is. 1999/79/II. szám végrehajtására kiadott, az országos településrendezési és építési követelményekről szóló 253/1997. (XII. 20.) Korm. rendelet szerint egyaránt a lakóterületi építési övezetek közé tartozik. Külön kiemelést érdemel, hogy ezt a jogértelmezést támasztja alá a Fejér megyei területi főépítész általunk beszerzett állásfoglalása is. A jelenlegi építési övezeti besorolás megváltoztatása az általános rendezési terv, illetve a hatályos jogszabály fogalommeghatározását használva, csak a településrendezési terv módosításával lehetséges. Ezzel kapcsolatosan az Épt. garanciális szabályokat rögzít. A normatív szabályokat — helyi önkormányzati rendelettel — megállapító helyi építési szabályzat jóváhagyását megelőzően, első lépésként a települési önkormányzat képviselő-testületének határozattal kell elfogadnia az ún. településfejlesztési koncepciót. Zámoly Önkormányzatának képviselő-testülete azonban nem hozott határozatot a településrendezési tervet megalapozó, koncepcionális településfejlesztési döntésekről, elképzelésekről, így a Belmajor lakóterületi övezeti besorolását megszüntető gazdasági-ipari övezetté nyilvánításáról sem. A törvény általában a települések lakosai számára biztosít védelmet azzal, hogy 8. §-ában deklarálja, hogy „a településrendezés során biztosítani kell a területeknek a közérdeknek megfelelő felhasználását a jogos magánérdekekre tekintettel”. Az Épt. 9. § (2) bekezdése ezzel összefüggésben, illetve a törvényi alapelv érvényesülése érdekében írja elő, hogy „a helyi építési szabályzat és a településrendezési tervek kidolgozása során az érintett állampolgárok, szervezetek, érdekképviseleti szervek véleménynyilvánítási lehetőségét biztosítani kell, ennek érdekében a helyben szokásos módon az érintettek tudomására kell hozni kidolgozásuk elhatározását, amelynek keretében: — meg kell határozni a rendezés alá vont területet, — ki kell nyilvánítani általános célját és várható hatását, hogy az érintettek azzal kapcsolatban javaslatokat és észrevételeket tehessenek”. A tulajdonviszonyok elemzése alapján a 691/5. és a 691/8. hrsz.-ú ingatlanokkal kapcsolatban megállapítható, hogy a földrészlet az önkormányzat kezelésében van, de a bontást elkerült lakóházak többsége magántulajdonban áll, így nem hagyható figyelmen kívül a terület övezeti besorolásának megváltoztatásánál az ott lakók véleménye sem, különös tekintettel arra, hogy a fent vázolt és a törvényben további részletekre kiterjedő eljárási szabályok egyeztetésre kötelezik az önkormányzatot, tehát az önkényes döntés elvileg kizárt. VI. A hajléktalanná vált roma családok elhelyezésére tett kísérletek, segítő és gátló tényezők A hét zámolyi roma család — 14 felnőtt és 17 gyermek — lakhatási problémája, illetve az ezzel összefüggő különböző megoldást kereső, segítséget felajánló, illetve a támogatást elutasító nyilatkozatok az írott és elektronikus sajtó jóvoltából országosan ismertté váltak. A jelen vizsgálati dokumentum keretei között nem vállalkozhatunk arra, hogy ezeket részletesen bemutassuk, azonban szükségesnek tűnik vázlatosan áttekinteni egyébként a szándékokat, cselekvési irányokat is jelző — főbb álláspontokat.

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes